બોટાદ જિલ્લાના પાળીયાદ રોડ ઉપર આવેલ તાલુકા સેવા સદન જે કરોડો રૃપિયાના ખર્ચે તૈયાર કરવામાં આવ્યું છે જેમાં દર શુક્રવારે અડધો દિવસ લાઇટ ન હોવાના કારણે જે જનરેટર ફળવવામાં આવેલ છે તે ઘણા સમયથી બંધ હાલતમાં હોવાથી અરજદારોના સવાર થી બપોરના ત્રણ વાગ્યા સુધી પણ કામ થતા ન હોવાની રાવ ઉઠવા પામી હતી જેમાં સૂર્યકિરણ સોલાર લાઇટ પણ સેવાસદનના ધાબા ઉપર નાખવામાં આવેલ હોય તે પણ બંધ હાલતમાં હોવાથી અરજદારોને આખો દિવસ કામ ધંધો બંધ રાખી સવાર થી સાંજ સુધી લાઈટ ના બહાને બેસાડવામાં આવ્યા હતા ત્યારે જવાબદાર તંત્ર દ્વારા અરજદારોને આશ્વાસનના બદલે આવશે ત્યારે કામો થશે અથવા કાલે આવજો તેવા બાના બતાવી કાઢી મૂકવાના આવેલ હતા જેથી અરજદારોમાં પણ રોષ જોવા મળેલ હતો અને કહેવામાં આવતું હતું કે કરોડોના ખર્ચે બનાવવામાં આવેલી બિલ્ડીંગ જેમાં સુવિધા તો આપી છે તે કામ કરે છે કે કેમ એનો પણ આ જવાબદાર તંત્ર પાસે કોઈ પણ જાતનો સમય નથી લાખોના ખર્ચે ફળવવામાં આવેલ જનરેટર અને સોલાર લાઇટ ધૂળ ખાઈ રહી છે આ બાબતે તાત્કાલિક જિલ્લા કલેકટર દ્વારા યોગ્ય પગલા ભરી જનરેટર અને સોલાર લાઇટ ચાલુ થાય તેવી કામગીરી કરવામાં આવે તેવી લોકોમાં ઉગ્ર માંગ ઉઠી છે જેથી રજાના દિવસે અરજદારોના કામ થઈ શકે જ્યારે આ બાબતે બોટાદ તાલુકા સેવા સદન સ્થિત બોટાદ મામલતદાર નો સંપર્ક સાધતા કોઈ પણ જાતનો સંપર્ક થઈ શક્યો ન હતો જ્યારે અરજદારોએ જનરેટર અને સોલાર લાઇટ શરૃ કરવામાં આવે તેવી એક સાથે માંગ કરવામાં આવી હતી